CELEX: 32015R1430
Language: ro
Date: 2015-08-26 00:00:00
Title: Regulamentul de punere în aplicare (UE) 2015/1430 al Comisiei din 26 august 2015 de înregistrare a unei denumiri în Registrul denumirilor de origine protejate și al indicațiilor geografice protejate [Jambon de Lacaune (IGP)]

27.8.2015   
            
            
               RO
            
            
               Jurnalul Oficial al Uniunii Europene
            
            
               L 224/35
            
         REGULAMENTUL DE PUNERE ÎN APLICARE (UE) 2015/1430 AL COMISIEI
   din 26 august 2015
   de înregistrare a unei denumiri în Registrul denumirilor de origine protejate și al indicațiilor geografice protejate [Jambon de Lacaune (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:
   
               (1)
            
            
               În conformitate cu articolul 50 alineatul (2) litera (a) din Regulamentul (UE) nr. 1151/2012, cererea de înregistrare a denumirii „Jambon de Lacaune”, depusă de Franța, a fost publicată în Jurnalul Oficial al Uniunii Europene
                   (2).
            
         
               (2)
            
            
               Deoarece Comisiei nu i s-a comunicat nicio declarație de opoziție, în conformitate cu articolul 51 din Regulamentul (UE) nr. 1151/2012, denumirea „Jambon de Lacaune” trebuie, prin urmare, înregistrată.
            
         
               (3)
            
            
               Prin scrisoarea primită la 3 martie 2014, autoritățile franceze au comunicat Comisiei că întreprinderea SARL René Pujol, 11 avenue de Lattre de Tassigny, BP 52 81230 Lacaune și întreprinderea Maison Nègre, charcuterie lacaunaise, 6 avenue de Naurois, 81230 Lacaune, stabilite pe teritoriul său, au comercializat legal produsul care are denumirea de vânzare „Jambon de Lacaune”, utilizând în mod continuu această denumire de mai mult de cinci ani și că această problemă a fost ridicată în cadrul procedurii naționale de opoziție.
            
         
               (4)
            
            
               Deoarece întreprinderile SARL René Pujol și Maison Nègre menționate la considerentul 3 îndeplinesc condițiile prevăzute la articolul 15 alineatul (1) din Regulamentul (UE) nr. 1151/2012, pentru a putea beneficia de o perioadă tranzitorie în care să poată utiliza legal denumirea de vânzare după înregistrarea acesteia, trebuie să li se acorde o perioadă tranzitorie de cinci ani cu efect de la data depunerii cererii de înregistrare la Comisie, în care să li se permită să utilizeze denumirea de „Jambon de Lacaune”.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului pentru politica în domeniul calității produselor agricole,
            
         ADOPTĂ PREZENTUL REGULAMENT:
   Articolul 1
   Denumirea „Jambon de Lacaune” (IGP) este înregistrată.
   Denumirea menționată la primul paragraf se referă la un produs din clasa 1.2 Produse din carne (preparate, sărate, afumate etc.) din anexa XI la Regulamentul de punere în aplicare (UE) nr. 668/2014 al Comisiei (3).
   Articolul 2
   În aceste condiții, întreprinderile SARL René Pujol și Maison Nègre sunt autorizate să continue utilizarea denumirii înregistrate „Jambon de Lacaune” (IGP) până la data de 3 martie 2019.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 26 august 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 343, 14.12.2012, p. 1.
   
      (2)  JO C 47, 10.2.2015, p. 5.
   
      (3)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).